10. ΝΟΜΟΣ υπ’ αριθ. 935 της 25/29 Ιουν. 1979 (ΦΕΚ Α΄ 140) Περί μετατροπής του παρά τω Ταμείω Συντάξεως και Προνοίας του Προσωπικού των Γεωργικών Συνεταιρικών Οργανώσεων λειτουργούντος Κλάδου Προνοίας εις Κλάδον Επικουρικής Ασφαλίσεως και άλλων τινών διατάξεων. Μετατροπή-Μετονομασία Άρθρ.1.-1.Ο συσταθείς παρά τω Ταμείω Συντάξεως και Προνοίας του Προσωπικού των Γεωργικών Συνεταιρικών Οργανώσεων Κλάδος Προνοίας, μετατρέπεται από της ενάρξεως ισχύος του παρόντος εις Κλάδον Επικουρικής Ασφαλίσεως αποκαλούμενος εν τοις επομένοις, χάριν συντομίας, «Κλάδος». 2.Το κατά την προηγουμένην παράγραφον Ταμείον μετονομάζεται εις «Ταμείον Συντάξεως και Επικουρικής Ασφαλίσεως Προσωπικού Γεωργικών Σνεταιριστικών Οργανώσεων» αποκαλούμεον εν τοις επομένοις, χάριν συντομίας, «Ταμείον». Σκοπός Άρθρ.2.-Σκοπός του Κλάδου είναι η χορήγησις μηνιαίας επικουρικής συντάξεως εις τα κατά το επόμενον άρθρον του παρόντος ασφαλιζόμενα πρόσωπα εν περιπτώσει συνταξιοδοτήσεως αυτών λόγων αναπηρίας, εργατικού ατυχήματος, γήρατος και δι’ οιονδήποτε άλλον λόγον προβλεπόμενον υπό του Κλάδου Κυρίας Συντάξεως του Ταμείου, ως και εις τα μέλη της οικογενείας αυτών εν περιπτώσει θανάτου του προστάτου των, ησφαλισμένου ή συνταξιούχου. Ασφαλιζόμενα πρόσωπα Άρθρ.3.-1.Εις την ασφάλισιν του Κλάδου υπάγονται υποχρεωτικώς και αυτοδικαίως άπαντες οι ησφαλισμένοι εις τον Κλάδον Κυρίας Συντάξεως του Ταμείου, κατά την έναρξιν της ισχύος του παρόντος, καθώς και οι υπαγόμενοι εις την ασφάλισιν αυτού κατά τας εκάστοτε ισχυούσας διατάξεις. 2.Πρόσωπα υπαγόμενα εις την ασφάλισιν ετέρου φορέως ή Κλάδου Επικουρικής ασφαλίσεως κατά την έναρξιν ισχύος του παρόντος δύνανται τη αιτήσει των, υποβαλλομένη εντός ανατρεπτικής προθεσμίας έξ μηνών από της ισχύος του παρόντος και μη υποκειμένη εις ανάκλησιν, να επιλέξουν τον φορέα επικουρικής ασφαλίσεως εις τον οποίον επιθυμούν να συνεχισθή η επικουρική ασφάλισίς των. 3.Εις τους εξαιρουμένους της επικουρικής ασφαλίσεως του Κλάδου επιστρέφεται η ατομική μερίς των εκ του καταργουμένου Κλάδου Προνοίας, ως και αι τυχόν καταβληθείσαι υπ’ αυτών εισφοραί εις τον Κλάδον. Πόροι Άρθρ.4.-1.Πόροι του Κλάδου είναι: α)Μηνιαία εισφορά των ησφαλισμένων εκ 3% επί των υποκειμένων εις εισφοράν υπέρ του Κλάδου Συντάξεως αποδοχών αυτών. β)Μηνιαία εισφορά των εργοδοτών εκ 3% επί των αυτών ως άνω αποδοχών. γ)Πάσα πρόσοδος εκ χαριστικής αιτίας παρ’ οιουδήποτε φυσικού ή νομικού προσώπου και αι πρόσοδοι εκ της περιουσίας αυτού. 2.Άπασα η περιουσία του καταργουμένου Κλάδου Προνοίας μεταφέρεται εις πίστωσιν του Κλάδου. Διοίκησις-Προσωπικόν Άρθρ.5.-1.Ο κλάδος διοικείται υπό του Διοικητικού Συμβουλίου του Ταμείου. 2.Η διαχείρισις, η λογιστική ενημέρωσις και η εν γένει λειτουργία του Κλάδου εξυπηρετείται υπό του Προσωπικού του Ταμείου. Χρόνος πραγματικής ασφαλίσεως και συμπληρωματικαί εισφοραί Άρθρ.6.-1.Ο μέχρι της ενάρξεως ισχύος του παρόντος χρόνος ασφαλίσεως εις τον καταργούμενον Κλάδον Προνοίας, των υπαγομένων κατά το άρθρ. 3 του παρόντος εις την ασφάλισιν του συνιστωμένου Κλάδου, λογίζεται ως χρόνος πραγματικής ασφαλίσεως παρ’ αυτώ δια την πλήρωσιν των χρονικών προϋποθέσεων, θεμελιώσεως του εις επικουρικήν σύνταξιν δικαιώματός των και του καθορισμού του ποσού ταύτης. 2.Αι καταβληθείσαι υπέρ του καταργουμένου Κλάδου Προνοίας εισφοραί ησφαλισμένων και εργοδοτών, μεταφέρονται αυτοδικαίως, ως έχουν, εις τον Κλάδον, δια λογαριασμόν εκάστου ησφαλισμένου. 3.Οι ησφαλισμένοι, πέραν του μεταφερομένου, κατά τα ανωτέρω, ατομικού λογαριασμού Κλάδου Προνοίας εκάστου (εισφορά ησφαλισμένου και εργοδότου) υποχρεούνται εις συμπληρωματικήν εισφοράν προς τον συνιστώμενον κλάδον ίσην προς το 50% του μεταφερθέντος ατομικού των λογαριασμού. Η εισφορά αύτη καταβάλλεται είτε εφ’ άπαξ ατόκως, είτε εις μηνιαίας δόσεις, εντόκως επί επιτοκίω 6% ετησίως, οριζομένας υπό του Διοικητικού Συμβουλίου του Ταμείου μη δυναμένας να υπερβούν τας 60. (Μετά τη σελ. 350(δ) Σελ. 350,01 Τεύχος 726-Σελ. 135 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 39.Η.β.10 77 Εξουσιοδοτικαί διατάξεις Άρθρ.7.-1.Δι’ αποφάσεως του Υπουργού Κοινωνικών Υπηρεσιών εκδιδομένης μετά γνώμην του Διοικητικού Συμβουλίου του Ταμείου, ορίζονται  αι προϋποθέσεις τας οποίας δέον να πληρούν τα  ασφαλιζόμενα πρόσωπα δια να τύχουν επικουρικής συντάξεως, το ύψος ταύτης, ο κύκλος των προστατευομένων υπό των ησφαλισμένων ή συνταξιούχων προσώπων, ο τρόπος της αναγνωρίσεως και  εξαγοράς προϋπηρεσίας των ησφαλισμένων  διανυθείσης προ της συστάσεως του καταργουμένου κλάδου προνοίας, εις νομικά πρόσωπα, ων το προσωπικόν υπάγεται εις την ασφάλισιν του Ταμείου και της καταβολής των δια την αναγνώρισιν ταύτης ποσών, καθώς και πάσα άλλη λεπτομέρεια αναγκαία δια την εφαρμογήν των διατάξεων του παρόντος. 2.Ως προς τα λοιπά θέματα εφαρμόζονται αι εκάστοτε ισχύουσαι διατάξεις δια τον Κλάδον Συντάξεως του Ταμείου. Άρθρ.8.-(Δεν παρατίθεται γιατί αφορά το Ταμείο Αρωγής Δημοσίων Υπαλλήλων). Ισχύς Άρθρ.9.-Η ισχύς του παρόντος άρχεται από της 1ης του επομένου της δημοσιεύσεως του παρόντος δια της Εφημερίδος της Κυβερνήσεως μηνός. Σελ. 350,02 Τεύχος 726-Σελ. 136 39.Η.β.10 Ταμείο Συντ.& Επικ.Ασφ.Προσωπικού Γεωργ.Συνετ.Οργανώσεων(ΤΣΕΑΠΓΣΟ) 78 